Sursilvan

Il sursilvan è in idiom rumantsch. Quel vegn discurrì en l’entir territori linguistic situà survart il guaud da Flem (perquai sur-selva = sur il guaud). L’intschess da diever dal sursilvan scrit cumpiglia sper la Val dal Rain Anteriur (Cadi, Lumnezia, Foppa) tradiziunalmain er Il Plaun (vischnancas da Trin, Domat, Razén e Panaduz). Ina particularitad entaifer il sursilvan furma il dialect tuatschin/medelin, en il qual èn sa mantegnids tratgs caracteristics dal rumantsch sursilvan vegl.

 Situaziun linguistica en Surselva 
Tenor la dumbraziun dal pievel da l’onn 2000 han 13 879 abitants (42,5 %) dal district Surselva da lezza giada inditgà il rumantsch sco meglra lingua. 17 897 persunas (54,8 %) han inditgà da duvrar la lingua en famiglia, en il mintgadi e/u  a la lavur. En Val Lumnezia han 82 % declerà il rumantsch sco meglra lingua, en la Cadi 78,1 %, en la Foppa 48 % en la citad da Glion percunter be 29,9 %.

 Origin dal sursilvan sco lingua scritta 
L’emprim text sursilvan è vegnì scrit il 1611 dal refurmatur Stefan Gabriel en la furma dal sursilvan refurmà. Fin il 1900 existivan duas ortografias sursilvanas, ina catolica ed ina refurmada. L’emprim text sursilvan en la furma catolica è il Curt Mussament dal pader chaputschin Gion Antoni Calvenzano, medemamain dal 1611.

 Atgnadads linguisticas en survista 
 Fonologia 
Cuntrari als idioms da l’Engiadina ch’enconuschan anc ils vocals radunds /ü/ ed /ö/ ha gì lieu en il sursilvan ina delabialisaziun a /i/ ed /e/, cf. sursilvan mir ed egl vs. engiadinais mür ed ögl. Cun excepziun dal tuatschin n’enconuscha il sursilvan ultra da quai nagina palatalisaziun da /k/ a l’entschatta dal pled a tsch/ davant /a/, cf. casa cun /k/ vs. sutsilvan tgea, surmiran tgesa, vallader chasa e puter chesa, pronunziads tuts cun /tsch/ a l’entschatta dal pled.Tenor Ricarda Liver: Rätoromanisch. Eine Einführung in das Bündnerromanische. Gunter Narr, Tübingen 1999.

 Morfologia 
Ina caracteristica che cumpara entaifer ils idioms rumantschs sulettamain en il sursilvan furma la finiziun -s da l’adjectiv masculin en posiziun predicativa: il Pieder Fluretg, maghers e secs. In auter tratg unic dal sursilvan è il fatg ch’il pronom che suonda il verb vegn be darar scursanì, pia gida el vs. gida’l; en quest punct suonda er il rumantsch grischun il sursilvan.

 Sintaxa 
En l’Engiadina stat davant in object direct la preposiziun a, en sursilvan (e rumantsch grischun) percunter betg: cf. has viu Peider? vs. puter hest vis a Peider?

Intgins tratgs caracteristics ch’èn uschiglio nunusitads en las linguas romanas enconuschan tut ils idioms rumantschs, per exempel il diever dal conjunctiv en il discurs indirect ubain l’inversiun da la successiun subject – verb suenter ina furma adverbiala u ina proposiziun subordinada. I sa tracta qua d’influenzas nà da la lingua tudestga ch’è omnipreschenta en il Grischun. 

 Ortografia 
Cun excepziun da pleds esters n’enconuscha il sursilvan scrit strusch accents, cf. per exempel ei vs. è en rumantsch grischun. Percunter dovra il sursilvan pli savens il h a l’entschatta dal pled, cf. historia vs. rumantsch grischun istorgia ubain haver vs. rumantsch grischun avair.

 Grammatica 
 Substantiv, genus, artitgel 
Artitgel definit ed indefinit, furma masculina e feminina (che finescha per ordinari sin -a) sco er singular e plural (per ordinari sin -s) correspundan en lur diever a la situaziun en rumantsch grischun.

Romontsch SursilvanRumantsch GrischunDeutschina casaina chasaein Hausin vitgin vitgein Dorfla casala chasadas Hausl’autol’autoein Autolas casaslas chasasdie Häuseril vitgil vitgdas Dorfils vitgsils vitgsdie Dörferils autosils autosdie Autos

En sursilvan vegnan preposiziun ed artitgel definit tratgs ensemen, sco che quai è per exempel il cas en il talian (ma betg en rumantsch grischun).

PreposiziunTudestgiliglilslal' lasaanalaglalsallaall'allascunmitculcuglculscullacull'cullasdavondildigldalsdalladall'dallasenineleglelsellaell'ellasperfürpilpiglpilsper laper l'per lassinaufsilsiglsilssillasill'sillastierbeitieltiegltielstiellatiell'tiellas

 Adjectiv 
Tuttina sco en il rumantsch grischun suonda l’adjectiv per ordinari il substantiv. Las excepziuns (adjectiv davant substantiv) correspundan medemamain al diever en rumantsch grischun. 

Romontsch SursilvanRumantsch GrischunDeutschina gronda casaina gronda chasaein grosses Hausin grond vitgin grond vitgein grosses Dorfin grond umin grond umein grosser (wichtiger) MannIn um grondin um grondEin (körperlich) grosser Mannina dunna grondaina dunna grondaeine wichtige Fraulas grondas dunnaslas grondas dunnaseine wichtigen Frauenla dunna pauprala dunna paupradie (finanziell) arme Frauils paupers umsils paupers umsdie beklagenswerten Männerina gronda casa alvina gronda chasa alvein grosses, weisses Haus

 Verb 
Il verb esser vegn conjugà en il preschent sco suonda:

Romontsch SursilvanRumantsch GrischunDeutschjeu sunjau sunich binti eisti esdu bistel eiel èer istella eiella èsie istins eiins èes istnus essannus essanwir sindvus essasvus essasihr seitels einels ènsie sind (männlich)ellas einellas ènsie sind (weiblich)

Il verb haver (‹avair›) vegn conjugà en il preschent sco suonda:

Romontsch SursilvanRumantsch GrischunDeutschjeu hai / jeu vaijau haiich habeti hasti hasdu hastel hael haer hatella haella hasie hatins hains haes hatnus veinnus avainwir habenvus veisvus avaisihr habtels hanels hansie haben (männlich)ellas hanellas hansie haben (weiblich)

 Construcziun da la frasa 
Tar dumondas ha lieu – sco en rumantsch grischun e tudestg – in’inversiun da la successiun dals pleds: la successiun substantiv – verb da la frasa declerativa vegn midada en verb – substantiv. 

Romontsch SursilvanRumantsch GrischunDeutschEl ei Tudestg.El è Tudestg.Er ist Deutscher.Ei el Tudestg?È el Tudestg?Ist er Deutscher?

 Las cifras fin 10 

Romontsch SursilvanRumantsch GrischunDeutschnul, nullanullanullin, inain, inaeinsdus, duasdus, duaszweitreis, treitrais, treiadreiquaterquatterviertschuntschintgfünfsississechssiatsetsiebenotgotgachtnovnovneundieschdieschzehn

 Annotaziuns 

 Colliaziuns 

 Niev vocabulari sursilvan online


Categoria:Lingua rumantscha
Categoria:Surselva
Categoria:Linguas da la Svizra
Categoria:Artitgels recumandads (Lingua rumantscha)